เรื่องร้องเรียน (ถนน) วันที่ 2022-08-04 00:52:54 — แขวงสะพานสูง เขตสะพานสูง กรุงเทพมหานคร
เหตุผลที่ต้องร้องเรียนซ้ำเพราะหลังจากทางตำรวจจราจรมาตักเตือน การจอดรถยนต์ตรงจุดดังกล่าวก็ยังเป็นเหมือนเดิม และข้อมูลที่ทางตำรวจจราจรรายงานก็ไม่ตรงความจริง และไม่ครบถ้วน
 ความจริงคือซอยย่อยของหมู่บ้านนักกีฬาแหลมทองจะเป็นซอยตันทุกซอย รถยนต์ไม่สามารถทะลุผ่านได้ (ยกเว้นเฉพาะคนเดินเท้า รถจักรยาน) เพราะถ้าเป็นทางผ่านก็ไม่จำเป็นต้องมีที่กลับรถยนต์ การเป็นซอยตันจึงมีความจำเป็นจะต้องมีที่กลับรถยนต์ไว้ตรงก้นซอย ประกอบกับตลอดซอยดังกล่าวมีรถยนต์จอดบนผิวจราจรไป 1 เลน ทำให้การถอยหลังรถกลับทำได้ยาก
 การเคหะแห่งชาติจึงออกแบบถนนตรงสุดซอยให้มีที่กลับรถยนต์เอาไว้มีลักษณะเป็นรูปวงกลม โดยใช้เนื้อที่ด้านหน้าของบ้าน 4 หลังสุดท้าย การที่มีผู้อยู่อาศัยก้นซอยถือวิสาสะยึดเอาที่กลับรถยนต์เป็นที่จอดรถยนต์ส่วนตัวนั้น ไม่ได้เป็นเฉพาะซอยดังกล่าว ซึ่งเป็นสิ่งที่ไม่ถูกต้อง เพราะเป็นการเห็นแก่ตัว และไม่คำนึงถึงความสะดวกและปลอดภัยของผู้ใช้รถคนอื่นๆ และเป็นการกระทำผิดกฎจราจร เพราะจอดรถบนผิวจราจร โดยเฉพาะที่กลับรถยนต์ที่มีความจำเป็นและเพื่อความปลอดภัยสำหรับผู้ใช้รถยนต์คนอื่นๆ การอ้างว่าคนในซอยอยู่กันอย่างถ้อยทีถ้อยอาศัยนั้นก็คงไม่ถูกต้อง เพราะถนนซอยดังกล่าวเป็นทางสาธารณะที่ทุกคนสามารถจะใช้ได้ อาจมีบุคคลจากละแวกอื่นมาทำธุระก็จะไม่ได้รับความสะดวกและอาจเกิดอุบัติเหตุได้
 จึงเรียนมายังท่านเพื่อช่วยดูแลและสอดส่องให้จุดกลับรถปลายซอยของหมู่บ้านนักกีฬาแหลมทองสามารถใช้การได้ โดยไม่มีผู้ใดถือวิสาสะครอบครองเป็นสมบัติส่วนตน
  อีกประการที่เป็นปัญหาซองซอยนี้คือมีการจอดรถยนต์บนผิวจราจรตลอดทั้งซอย ในลักษณะจอดตาย จึงขอให้ทางตำรวจได้ช่วยเคลื่อนย้ายรถยนต์ที่ไม่มีการเคลื่อนไหวออกจากผิวจราจรด้วยครับ